CELEX: 32022R0363
Language: hu
Date: 2022-01-02 00:00:00
Title: A Bizottság (EU) 2022/363 végrehajtási rendelete (2022. január 24.) az (EU) 2021/405 végrehajtási rendelet IX. mellékletének az egyes halászati termékek Unióba történő beléptetése tekintetében engedélyezett harmadik országok vagy harmadik országbeli régiók jegyzékei tekintetében történő módosításáról és helyesbítéséről (EGT-vonatkozású szöveg)

2022.3.4.   
               
               
                  HU
               
               
                  Az Európai Unió Hivatalos Lapja
               
               
                  L 69/40
               
            
         A BIZOTTSÁG (EU) 2022/363 VÉGREHAJTÁSI RENDELETE
         (2022. január 24.)
         az (EU) 2021/405 végrehajtási rendelet IX. mellékletének az egyes halászati termékek Unióba történő beléptetése tekintetében engedélyezett harmadik országok vagy harmadik országbeli régiók jegyzékei tekintetében történő módosításáról és helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdésének b) pontjára,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (2) és különösen annak 127. cikke (2) bekezdésére,
         mivel:
         
                     (1)
                  
                  
                     Az (EU) 2019/625 felhatalmazáson alapuló bizottsági rendelet (3) megállapítja a harmadik országokból vagy azok régióiból származó egyes, emberi fogyasztásra szánt állatok és áruk szállítmányainak az Unióba történő beléptetésére vonatkozó követelményeket annak biztosítása érdekében, hogy az említett állatok és áruk megfeleljenek az (EU) 2017/625 rendelet 1. cikke (2) bekezdésének a) pontjában hivatkozott szabályokban előírt alkalmazandó élelmiszer-biztonsági követelményeknek vagy az azokkal legalább egyenértékűnek elismert követelményeknek. Az említett áruk és állatok Unióba történő beléptetésének feltétele, hogy azok csak olyan harmadik országból vagy harmadik országbeli régióból származhatnak, amely szerepel egy, az (EU) 2017/625 rendelet 126. cikke (2) bekezdésének a) pontja szerint létrehozott jegyzékben.
                  
               
                     (2)
                  
                  
                     Az (EU) 2021/405 bizottsági végrehajtási rendelet (4) megállapítja az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet 126. cikke (2) bekezdésének a) pontja szerint engedélyezett harmadik országok és harmadik országbeli régiók jegyzékeit. Az említett rendelet IX. melléklete meghatározza azon harmadik országok vagy harmadik országbeli régiók jegyzékét, amelyek számára engedélyezett bizonyos halászati termékek – köztük akvakultúra-termékek – szállítmányainak az Unióba történő beléptetése.
                  
               
                     (3)
                  
                  
                     Az (EU) 2022/367 bizottsági végrehajtási határozat (5) felvette Fehéroroszországot, Izraelt (6), Moldovát, Svájcot, Törökországot, az Egyesült Arab Emírségeket és Uruguayt a 2011/163/EU bizottsági határozat (7) mellékletébe a „kaviár (halakból származó termék)” alkategóriába az „akvakultúra-termékek” kategóriában. Ezért az említett harmadik országokat helyénvaló felvenni az (EU) 2021/405 végrehajtási rendelet IX. mellékletébe az „Akvakultúra: kaviár (halakból származó termék)” megjegyzéssel.
                  
               
                     (4)
                  
                  
                     Kanadát, Kínát és az Egyesült Államokat az „akvakultúra” tekintetében korábban felvették a 2011/163/EU határozat mellékletébe, és az említett országok ezen az alapon exportáltak akvakultúrából származó kaviárt. Az általuk benyújtott, halakra vonatkozó szermaradék-megfigyelési terv megfelelt az akvakultúrára vonatkozó általános uniós követelményeknek, és a kaviárra is kiterjedt. Ezért az említett harmadik országokat törölték az (EU) 2021/2315 végrehajtási határozattal módosított 2011/163/EU határozat mellékletében szereplő, „Halakból származó termékek (pl. kaviár)” kategóriára vonatkozó jegyzékből. Az (EU) 2022/367 végrehajtási határozat felvette Kanadát, Kínát és az Egyesült Államokat a 2011/163/EU határozat mellékletébe a „kaviár (halakból származó termék)” alkategóriába az „akvakultúra-termékek” kategóriában. Ezért az említett harmadik országokat helyénvaló felvenni az (EU) 2021/405 végrehajtási rendelet IX. mellékletébe az akvakultúra kategóriájába tartozó valamennyi halászati termék tekintetében.
                  
               
                     (5)
                  
                  
                     Ománt az (EU) 2021/2315 bizottsági végrehajtási határozattal (8) törölték a 2011/163/EU határozat mellékletében szereplő, az akvakultúra-termékek tekintetében jogosult országok jegyzékéből, mivel Omán jóváhagyott szermaradék-megfigyelési terve nem volt kielégítő. Ománt az (EU) 2022/34 bizottsági végrehajtási rendelet (9) törölte az (EU) 2021/405 végrehajtási rendelet IX. mellékletéből az akvakultúra-termékek, de véletlenül a vadon élő, kifogott halak tekintetében is, amihez nincs szükség maradékanyag-megfigyelési tervre. Ezért az (EU) 2021/405 végrehajtási rendelet IX. mellékletében a vadon élő, kifogott halak tekintetében az Ománra vonatkozó bejegyzést helyesbíteni kell.
                  
               
                     (6)
                  
                  
                     Az (EU) 2021/405 végrehajtási rendelet IX. mellékletét ezért ennek megfelelően módosítani és helyesbíteni kell.
                  
               
                     (7)
                  
                  
                     A kereskedelmi zavarok minimalizálása, valamint a jogbiztonság és a 2011/163/EU határozattal való összhang biztosítása érdekében e rendeletnek sürgősen hatályba kell lépnie.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/405 végrehajtási rendelet IX. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 31., 2002.2.1., 1. o.
         
         
            (2)  HL L 95., 2017.4.7., 1. o.
         
         
            (3)  A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
         
            (4)  A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
         
            (5)  A Bizottság (EU) 2022/367 végrehajtási határozata (2022. március 2.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról szóló 2011/163/EU határozat módosításáról (lásd e Hivatalos Lap 107 oldalát).
         
            (6)  Izrael állam területe, kivéve az 1967 júniusa óta izraeli közigazgatás alatt álló területeket, nevezetesen a Golán-fennsíkot, a Gázai övezetet, Kelet-Jeruzsálemet és Ciszjordánia többi részét.
         
            (7)  A Bizottság 2011/163/EU határozata (2011. március 16.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról (HL L 70., 2011.3.17., 40. o.).
         
            (8)  A Bizottság (EU) 2021/2315 végrehajtási határozata (2021. december 17.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról szóló 2011/163/EU határozat módosításáról (HL L 464., 2021.12.28., 17. o.).
         
            (9)  A Bizottság (EU) 2022/34 végrehajtási rendelete (2021. december 22.) az (EU) 2021/405 végrehajtási rendelet III., VIII., IX. és XI. mellékletének az egyes, emberi fogyasztásra szánt, vadon élő szárnyas vadak, valamint a bizonyos kagylókat, tüskésbőrűeket, zsákállatokat és tengeri haslábúakat, továbbá a bizonyos halászati termékeket, valamint a békacombot és csigát tartalmazó szállítmányok Unióba történő beléptetése tekintetében engedélyezett harmadik országok vagy harmadik országbeli régiók jegyzékei tekintetében történő módosításáról és a 2007/82/EK határozat hatályon kívül helyezéséről (HL L 8., 2022.1.13., 1. o.).
      
      
         
            MELLÉKLET
            Az (EU) 2021/405 végrehajtási rendelet IX. melléklete a következőképpen módosul:
            
                        a)
                     
                     
                        Az Egyesült Arab Emírségekre vonatkozó bejegyzés helyébe a következő szöveg lép:
                        
                                    „AE
                                 
                                 
                                    Egyesült Arab Emírségek
                                 
                                 
                                    Akvakultúra: halak és kaviár (halakból származó termék)
                                    Kizárólag tagállamokból vagy ilyen nyersanyagok Unióba történő behozatala tekintetében engedélyezett egyéb harmadik országokból származó nyersanyag”
                                 
                              
                  
                        b)
                     
                     
                        A Fehéroroszországra vonatkozó bejegyzés helyébe az alábbi szöveg lép:
                        
                                    „BY
                                 
                                 
                                    Belarusz
                                 
                                 
                                    Akvakultúra: halak és kaviár (halakból származó termék)”
                                 
                              
                  
                        c)
                     
                     
                        A Kanadára vonatkozó bejegyzés helyébe a következő szöveg lép:
                        
                                    „CA
                                 
                                 
                                    Kanada  (*1)
                                    
                                 
                                 
                                     
                                 
                              
                  
                        d)
                     
                     
                        A Svájcra vonatkozó bejegyzés helyébe a következő szöveg lép:
                        
                                    „CH
                                 
                                 
                                    Svájc  (*2)
                                    
                                 
                                 
                                    Akvakultúra: halak és kaviár (halakból származó termék)
                                 
                              
                  
                        e)
                     
                     
                        A Kínára vonatkozó bejegyzés helyébe a következő szöveg lép:
                        
                                    „CN
                                 
                                 
                                    Kína  (*3)
                                    
                                 
                                 
                                     
                                 
                              
                  
                        f)
                     
                     
                        Az Izraelre vonatkozó bejegyzés helyébe a következő szöveg lép:
                        
                                    „IL
                                 
                                 
                                    Izrael  (*4)
                                    
                                 
                                 
                                    Akvakultúra: halak és kaviár (halakból származó termék)
                                 
                              
                  
                        g)
                     
                     
                        A Moldovára vonatkozó bejegyzés helyébe az alábbi lép:
                        
                                    „MD
                                 
                                 
                                    Moldova
                                 
                                 
                                    Akvakultúra: halak és kaviár (halakból származó termék)”
                                 
                              
                  
                        h)
                     
                     
                        Az Új-Zélandra és a Panamára vonatkozó bejegyzések közé a következő bejegyzést kell beilleszteni:
                        
                                    „OM
                                 
                                 
                                    Omán
                                 
                                 
                                    Kizárólag vadon fogás”
                                 
                              
                  
                        i)
                     
                     
                        A Törökországra vonatkozó bejegyzés helyébe az alábbi szöveg lép:
                        
                                    „TR
                                 
                                 
                                    Törökország
                                 
                                 
                                    Akvakultúra: halak és kaviár (halakból származó termék)”
                                 
                              
                  
                        j)
                     
                     
                        Az Egyesült Államokra vonatkozó bejegyzés helyébe a következő szöveg lép:
                        
                                    „US
                                 
                                 
                                    Egyesült Államok  (*5)
                                    
                                 
                                 
                                     
                                 
                              
                  
                        k)
                     
                     
                        Az Uruguay-ra vonatkozó bejegyzés helyébe a következő szöveg lép:
                        
                                    „UY
                                 
                                 
                                    Uruguay
                                 
                                 
                                    Akvakultúra: halak és kaviár (halakból származó termék)”.
                                 
                              
                  
               (*1)  E harmadik országok vagy harmadik országbeli régiók számára minden halászati termék (halak, kaviár (halakból származó termék) és rákfélék) kivitele engedélyezett.”
            
               (*2)  Az Európai Közösség és a Svájci Államszövetség között létrejött, a mezőgazdasági termékek kereskedelméről szóló 1999. június 21-i megállapodással (HL L 114., 2002.4.30., 132. o.) összhangban.”
            
               (*3)  E harmadik országok vagy harmadik országbeli régiók számára minden halászati termék (halak, kaviár (halakból származó termék) és rákfélék) kivitele engedélyezett.”
            
               (*4)  Izrael állam területe, kivéve az 1967 júniusa óta izraeli közigazgatás alatt álló területeket, nevezetesen a Golán-fennsíkot, a Gázai övezetet, Kelet-Jeruzsálemet és Ciszjordánia többi részét.”
            
               (*5)  E harmadik országok vagy harmadik országbeli régiók számára minden halászati termék (halak, kaviár (halakból származó termék) és rákfélék) kivitele engedélyezett.”